CELEX: 32002D0802
Language: hu
Date: 2002-10-08 00:00:00
Title: A Tanács határozata (2002. október 8.) az Európai Közösség és Kanada közötti kölcsönös elismerésről szóló megállapodás megkötéséről szóló 98/566/EK határozat módosításáról

11/44. kötet        HU                              Az Európai Unió Hivatalos Lapja                                                  21
32002D0802
L 278/21                                    AZ EURÓPAI KÖZÖSSÉGEK HIVATALOS LAPJA                                            2002.10.16.
                                                     A TANÁCS HATÁROZATA
                                                           (2002. október 8.)
           az Európai Közösség és Kanada közötti kölcsönös elismerésről szóló megállapodás megkötéséről szóló
                                                 98/566/EK határozat módosításáról
                                                             (2002/802/EK)
           AZ EURÓPAI UNIÓ TANÁCSA,
           tekintettel az Európai Közösséget létrehozó szerződésre, és különösen annak 133. cikkére, összefüggésben
           300. cikke (2) bekezdése első albekezdésének első mondatával, 300. cikke (3) bekezdése első albekezdésének első
           mondatával és (4) bekezdésével,
           tekintettel a Bizottság javaslatára,
           mivel:
           (1)     Az Európai Közösség és Kanada közötti kölcsönös elismerésről szóló megállapodás (1) (a továbbiakban: a
                   megállapodás) hatékony működésének biztosítása érdekében szükség van a 98/566/EK határozat (2)
                   módosítására azért, hogy a Bizottság felhatalmazást kapjon a megállapodás működéséhez szükséges összes
                   intézkedés megtételére.
           (2)     A Tanácsnak meg kellene tartania azt a hatáskörét, hogy ágazati mellékletek megszüntetéséről határozzon,
           A KÖVETKEZŐKÉPPEN HATÁROZOTT:
                                                               Egyetlen cikk
           A 98/566/EK határozat 3. cikke helyébe a következő szöveg lép:
               „3. cikk
               (1) A Bizottság a Közösséget a megállapodás XI. és XII. cikkében meghatározott, az ágazati mellékletek alapján
               létrehozott vegyes bizottságban és közös ágazati csoportokban a Tanács által kijelölt különbizottság
               segítségével képviseli. A Bizottság e különbizottsággal folytatott konzultációt követően jár el a
               megállapodásban meghatározott kinevezések, értesítések, információcserék és információ iránti kérelmek
               tekintetében.
               (2) A vegyes bizottság által hozandó határozatok tekintetében, az ágazati mellékleteknek a XIX. cikk (2)
               bekezdésével összhangban történő megszüntetését illetően a Közösség álláspontját a Bizottság javaslata alapján,
               minősített többséggel eljárva a Tanács határozza meg.
               (3) A Közösségnek a vegyes bizottságban vagy értelemszerűen a közös ágazati csoportokban elfoglalt helyét
               minden más esetben a Bizottság határozza meg, az 1. bekezdésben említett különbizottsággal folytatott
               konzultációt követően.”
           Kelt Luxembourgban, 2002. október 8-án.
                                                                                        a Tanács részéről
                                                                                             az elnök
                                                                                          T. PEDERSEN
           (1) HL L 280., 1998.10.16., 3. o.
           (2) HL L 280., 1998.10.16., 1. o.